Mumuni Alhassan

Ba dɔgɛ Alhassan  Mumuni la Fɔɔ ŋmarega la puan a dabesa pisiyi la atã daarɛ, 1967 yuunɛ la puan, a dela Gaana nalɛgera Mina n lagum pa'asɛ Gaana loosego bunaasi zuo, palemɛnti zi'irego buyoopɔi la puan (seventh parliamentary of the fourth republic of Ghana). A yuum ze'ele bo Salaga North so'olum pika n boi Northern so'olum la, a me doli la Ama'asumtia paati la n de NDC la.

 A vom pɔsega yɛla 
Ba dɔgɛ Alhassan  Mumuni la Fɔɔ ŋmarega la puan a dabesa pisiyi la atã daarɛ, 1967 yuunɛ la puan, Gbung tiŋa n boi Northern so'olum Gaana tiŋa wa puan.

 Sukuu Yɛla 
Mumuni yuum siŋɛ la Zamesegɔ Yunivɛsiti n boi Winiba la ba'asɛ to'e Bachelor of Education Degree.

 A miŋa vom yɛla 
Mumuni dela maalam (Muslem) dee a tari la pɔga la kɔma bayoobi.

 Na'am yɛla 
Mumuni doli la Ama'asumtia paati n de NDC la. 2012 yuunɛ la puan ti a yuum lagum lɛgɛ Salaga North so'olum kuka zuo na'am la doose Ama'asumtia paati la puan di mi'a yuum pa'asɛ Gaana palemɛnti zi'irego buyoobi, loosego bunaasi puan. 

 2012 na'am loosego yuunɛ 
2012 yuunɛ la puan ti a yuum lagum lɛgɛ Salaga North so'olum kuka zuo na'am la doose Ama'asumtia paati la puan di mi'a yuum pa'asɛ Gaana palemɛnti zi'irego buyoobi, loosego bunaasi puan.Yese la nɛreba 6,772 n yuum di'e bo e ti la dɛna 62.39% nɛreba la za'a kãlɛ puan. A yuum di kuka wa de dee la Adam Mohammad Kamrudeen n yuum ze'ele bo Awɔbegɔ paati ti nɛreba 3,462 me yuum di'e bo e ti la dɛna 31.89% nɛreba la za'a kãlɛ puan dee ti, Abdul Fataw Abdul Wahab n me yuum ze'ele a ma'a ka Tara paati la yuum nyɛ nɛreba 621 ti ba di'e bo e ti la dɛna 5.72% nɛreba la za'a kãlɛ puan.

 2016 na'am loosego yuunɛ 
Salaga North so'olum duma yuum le malum di'e nuo bo e mɛ ti a le di na'am kuka le pa'asɛ bu yi zuo, 2016 Gaana za'a na'am loosego yuunɛ puan.

Nɛreba 6,363 n yuum di'e bo e ti la dɛna la 52.22% nɛreba la za'a kãlɛ puan, ŋwana wa n yuum basɛ ti a le di mi'a la de dee Lucas Alhassan Abilla n yuum ze'ele bo Awɔbegɔ paati la, yuum nyɛ nɛreba 3,037 ti la dɛna la 24.92% nɛreba la za'a kãlɛ puan dee ti Abdul Fataw Abdul Wahab, n me yuum nyaa ze'ele bo PPP paati la me yuum nyɛ nɛreba 2, 733 n de 22. 43% nɛreba la za'a kãlɛ puan la, la CPP nɛra me n yuum nyɛ nɛreba 52 dɛna 0.43% nɛreba la za'a kãlɛ puan.

 2020 na'am loosego yuunɛ 
Mumuni yuum me malum lɛgɛ na'am wa mɛ 2020 Gaana tiŋa wa za'a loosego yuunɛ puan, ti Salaga north so'olum duma yuum ka le di'e ba nu'usi bo e de nyaa yuum tee di'e bo la Awɔbegɔ paati nɛra yu'urɛ n de Alhassan Abdallah Iddi ti a yuum tee nyɔregɛ Salaga north so'olum na'am kuka la.

 Tuuma yɛla 
Wia daana dela Gaana Zamesegɔ weleŋo (GES Circuit Supervisor, Rural North Circuit Salaga).

Yi'i daana dela DCE (East Gonja District) Dawalega ŋmarega  2009 yuunɛ la puan ta paɛ Ko'oro ŋmarega la puan, 2013 yuunɛ la puan.

 Viisegɔ lɔgerɔ 

Buuri buuri:Gɔmena nalɛgeriba 
Buuri buuri:All
Buuri buuri:Ama'asumtia nɛreba
Buuri buuri:Budaa
Buuri buuri:7th Parliament of the 4th Republic